173.020

Urden da gestiun da la Dretgira da giustia

dals 31-10-2024 (versiun dals 01-01-2025)

Sa   basond   sin   l'art. 51a al. 3   da   la   Constituziun   chantunala1)  e   sin   l'art. 68   da   la Lescha davart l'organisaziun giudiziala2)

relaschà da la Dretgira da giustia ils 31 d'october 2024

Art.  1 1 La sedia da la Dretgira da giustia è a Cuira.

Sedia

Dretgira collectiva

Art.  2 1 La presidenta u il president, las duas commembras u ils dus commembers e las duas substitutas u ils dus substituts furman la dretgira collectiva.

2 La dretgira collectiva:

a)

b)

c)

decretescha l'Urden da gestiun qua avant maun sco er l'Ordinaziun da taxas3);

deliberescha il rapport da gestiun per mauns dal Cussegl grond;

elegia – per la durada d'uffizi ordinaria – ina da las duas commembras u in dals dus commembers sco vicepresidenta u vicepresident.

3 Ella è abla da decider, sche almain quatter appartegnentas u appartegnents da la dretgira collectiva èn preschents u participeschan a la procedura da circulaziun.

4 Ella prenda ses conclus cun maioritad simpla. En cas da paritad da las vuschs quinta la vusch da la presidenta u dal president duas giadas.

Cumissiun administrativa

Art.  3 1 La presidenta u il president e las duas commembras u ils dus commembers furman la cumissiun administrativa.

2 La cumissiun administrativa:

a)

b)

deliberescha il preventiv ed il quint annual per mauns dal Cussegl grond;

elegia l'actuariat ed il secretariat;

1) DG 110.100 2) DG 173.000 3) DG 370.140 * tabellas da las modificaziuns a la fin dal relasch

1

173.020

c)

permetta occupaziuns accessoricas da las derschadras e dals derschaders da giustia;

deliberescha posiziuns e consultaziuns.

d)

3 Ella   è   abla   da   decider,   sche   almain   duas   da   sias   commembras   e   da   ses commembers èn preschents u participeschan a la procedura da circulaziun.

4 Ella prenda ses conclus cun maioritad simpla. En cas da paritad da las vuschs quinta la vusch da la presidenta u dal president duas giadas.

Presidenta u president

Art.  4 1 La presidenta u il president:

a)

b)

presidiescha la dretgira collectiva e la cumissiun administrativa;

prepara   las   fatschentas   per   la   dretgira   collectiva   e   per   la   cumissiun administrativa;

represchenta la dretgira vers anora;

engascha – en cas da basegn – in actuariat ed in secretariat e surveglia tals;

liquidescha   las   fatschentas,   nun   che   la   dretgira   collectiva   u   la   cumissiun administrativa sajan cumpetentas en chaussa.

c)

d)

e)

2 Sche   la   presidenta   u   il   president   è   impedì,   vegn   ella   u   el   represchentà   tras   la vicepresidenta u il vicepresident.

Actuariat

Art.  5 1 Sco actuara u actuar po vegnir engaschada ina persuna che ha terminà ina scolaziun da giurisprudenza e che posseda per regla ina patenta d'advocata u d'advocat.

2 Las actuaras ed ils actuars na dastgan exequir naginas occupaziuns principalas u accessoricas che pudessan disfavurisar l'execuziun da l'uffizi, l'independenza u la reputaziun   da   la   Dretgira   da   giustia.   L'artitgel 63 alinea 1   da   la   Lescha   davart l'organisaziun giudiziala4) vala confurm al senn.

3 Novas   occupaziuns   principalas   ed   accessoricas   ston   vegnir   annunziadas   a   la presidenta u al president.

Art.  6

Deliberaziun da decisiuns, sesida, votaziun ed elecziun en moda virtuala

1 Deliberaziuns da decisiuns, sesidas, votaziuns ed elecziuns èn admissiblas en moda virtuala.

2 Per   las   premissas   e   per   las   modalitads   vala   l'Ordinaziun   davart   la   votaziun   e l'elecziun electronica dals organs directivs da las dretgiras5) confurm al senn.

4) DG 173.000 5) DG 173.400

2

173.020

Documents da las decisiuns

Art.  7 1 Sche nagina actuara u nagin actuar n'è participà, suttascriva la parsura u il parsura – cuntrari   a   l'artitgel 13 alinea 2   da   la   Lescha   davart   l'organisaziun   giudiziala6)  – suletta u sulet las decisiuns da la cumpetenza da derschadra singula u da derschader singul,   ed   ensemen   cun   ina   segunda   commembra   u   in   segund   commember   dal collegi giuditgant las decisiuns colleghialas.

Traffic postal ed archivaziun

Art.  8 1 Inoltraziuns a la Dretgira da giustia ston vegnir tramessas a la suandanta adressa:

Dretgira da giustia, Reichsgasse 35, 7001 Cuira.

2 Las actas da la Dretgira da giustia vegnan archivadas tar la Chanzlia chantunala dal Grischun.

6) DG 173.000

3

173.020

Tabella da las modificaziuns - tenor conclus

Conclus 31-10-2024

Entrada en vigur 01-01-2025

Element relasch

Modificaziun emprima versiun

Publicaziun en la CUL 2024-032

4

173.020

Tabella da las modificaziuns - tenor element

Element relasch

Conclus 31-10-2024

Entrada en vigur 01-01-2025

Modificaziun emprima versiun

Publicaziun en la CUL 2024-032

5